**Telki község**

**Polgármestere**

**Előterjesztés**

**Sportcsarnok létesítésével kapcsolatos kérdésekről**

Az előterjesztés mellékletei: 5 db

Az előterjesztést tárgyalja: Pénzügyi Bizottság

Az előterjesztés elfogadása: egyszerű többségű szavazat

Telki község Önkormányzat képviselő-testülete 2017. július 12-i ülésén 90/2017. (VII. 12.) Öh. számú határozatával döntött arról, hogy a Telki 731/22 hrsz-ú ingatlanon a Magyar Labdarugó Szövetség közreműködésével a látványcsapatsport támogatásról szóló jogszabályokban, valamint a társasági adóról és osztalékadóról szóló 1996. évi LXXXXI. törvényben foglaltak alapján egy HUPRO technológiával készült fedett 44x24 méteres csarnok és az ahhoz kapcsolódó 114 alapterületű öltöző megvalósítását támogatja.

A tervezett beruházás megvalósításának teljes költsége: 181.428.572.- Ft. A beruházás megvalósításához szükséges önkormányzati önrészt (30 % ) 42.857.143.- Ft+Áfa összeget az önkormányzat 2017.évi költségvetésében a tartalékkeret terhére biztosítja, míg a beruházás 70 %-át a látványcsapatsport támogatásról szóló jogszabályok alapján a társasági adóról és osztalékadóról szóló 1996. évi LXXXXI. törvényben foglaltak értelmében a Magyar Labdarugó Szövetség biztosítja.

A sportcsarnok építési beruházás kivitelezési munkái 2018. január 15-én kezdődtek meg.

A kivitelezési munkák során a lakosság részéről a beruházással kapcsolatban több észrevétel és bejelentés érkezett, melynek tárgya a csarnok műszaki és elhelyezésével kapcsolatos észrevételek.

A képviselő-testület a lakossági bejelentések, észrevételek figyelembevételével 44/2018. (IV.13.) Öh. számú határozatával kezdeményezte az építkezés felfüggesztését az esetleges módosítási lehetőségek megvizsgálásáig. A testület 47/2018. (IV. 16.) Öh. számú határozata alapján a sportcsarnok megvalósításának kérdésével kapcsolatos problémák megoldására jogi és műszaki szakértőket vont be. A szakértők által elkészített anyagok, az abban szereplő információk, megállapítások és döntési alternatívák alapján a képviselő-testület 2018. május 16-i ülésén döntött egyes megvalósítási lehetőségek kizárásáról műszaki, jogi, illetve pénzügyi okok miatt.

A képviselő-testület ezen döntését követően az elmúlt hónapokban intenzív, több csatornán folyó egyeztetési folyamat zajlott. Az eredeti konstrukció felülvizsgálata és a reális lehetőségek felmérése után az új konstrukciót szorgalmazó telki aláírásgyűjtés szervezői és az Önkormányzat képviselői közösen kéréssel fordultak az MLSZ-hez, hogy egy olyan, hagyományos szerkezetű csarnok épülhessen a tervezett helyszínre, amely a legjobban szolgálja a helyi sportélet és az iskola sportolási igényeit, egyben harmonikusan illeszkedjen Telki településképéhez. Az ideális megoldáshoz azonban a korábbi lehetőségeket jelentősen meghaladó külső pénzügyi forrásokra volt szükség.

A megbeszélések eredményeként május hónapban az Önkormányzat és az MLSZ közös nyilatkozatban rögzítették azon szándékukat, hogy a jelenleg folyamatban lévő beruházást áttervezik, és a Nemzeti Sportközpontok tornaterem építési programjában „C” típusú (25x45m-es küzdőterű) csarnokként szereplő - vagy méretében, kivitelezésében és felszereltségében azzal azonos értékű - sportcsarnokot építenek a Telki, 731/22. hrsz-ú ingatlanon, a látvány-csapatsportok támogatási programjának keretében.

A 2018-2019-es évben lebonyolítandó beruházás becsült értéke megközelítőleg 570 millió forint.

A teljes folyamathoz az MLSZ biztosítja a források túlnyomó részét. Telki Község Önkormányzata a korábbi együttműködési megállapodás szerinti önkormányzati önerő felett, további bruttó 60 millió Ft-tal kell hozzájárulnia a már meglévő és elbontásra nem kerülő alapozás és egyéb az új csarnok építéshez felhasználható anyagok megváltáshoz.

Az új csarnok a beruházás megvalósítását követően Telki Önkormányzatának tulajdonába és használatába kerül.

Az elmúlt hetekben az MLSZ szeptember 4-i elnökségi ülésén született ELN-59/2018 (09.04) számú elnökségi határozata alapján az Önkormányzat és az MLSZ ügyvédei azon dolgoztak, hogy a hatályos megállapodások szükséges módosításával a még folyamatban lévő beruházást lezárják és az új konstrukcióban megvalósuló Csarnoképítés jogi alapjait megteremtsék.

A csatolt megállapodások ezt a jogi konstrukciót tartalmazzák.

Telki, 2018. szeptember 25.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2018. (IX. ) Öh. számú**

**Sportcsarnok létesítésével kapcsolatos kérdésekről**

Telki község Önkormányzat képviselő-testülete úgy határozott, hogy a Magyar Labdarugó Szövetség, az MLSZ Edzőcentrum és Hotel Szolgáltató és Kereskedelmi Kft. és a Telki község Önkormányzata között 2017. július 17.napján aláírt együttműködési megállapodást módosítja. A módosított és egységes szerkezetbe foglalt megállapodás a jelen határozat melléklete.

Felhatalmazza a polgármestert az együttműködési megállapodás aláírására.

Felelős: Polgármester

Határidő: azonnal

**Határozati javaslat**

**Telki község Önkormányzat**

**Képviselő-testülete**

**/2018. (IX. ) Öh. számú**

**Sportcsarnok létesítésével kapcsolatos kérdésekről**

Telki község Önkormányzat képviselő-testülete úgy határozott, hogy a Magyar Labdarugó Szövetség és Telki község Önkormányzata között - egy HUPRO technológiával felépítendő fedett 44x24 méteres csarnok és az ahhoz kapcsolódó 114 m2 alapterületű öltöző kialakításában és majdani üzemeltetését rögzítő - 2017. szeptember 5. napján született Együttműködési megállapodást aláíró felek közös akarattal megszüntetik.

Felhatalmazza a polgármestert az Együttműködési megállapodás megszüntetésére vonatkozó megállapodás aláírására.

Felelős: Polgármester

Határidő: azonnal

**Határozati javaslat**

**Telki község Önkormányzat**

**Képviselő-testülete**

**/2018. (IX. ) Öh. számú**

**Sportcsarnok létesítésével kapcsolatos kérdésekről**

Telki Község Önkormányzat képviselő-testülete úgy határoz, hogy a Magyar Labdarugó Szövetség közreműködésével a látványcsapatsport támogatásról szóló jogszabályokban meghatározott kötelezettségeket, különösen a társasági adóról és osztalékadóról szóló 1996. évi LXXXXI. törvényben foglaltak alapján Telkiben a helyi sportélet számára, önerő fizetési kötelezettség nélküli támogatást nyújt. Ezen támogatási keretből megépít egy, a Nemzeti Sportközpontok tornaterem építési programjában „C”- típusú csarnokként szereplő, vagy méretében, kivitelezésében és felszereltségében ahhoz hasonló értékű sportcsarnokot a Telki 731/22 hrsz-ú ingatlanon a látvány-csapatsportok támogatási programjának keretében, a 2018-2019-es évben. A megvalósítandó csarnok becsült értéke maximum nettó 400-450 millió forint lehet.

Felhatalmazza a polgármestert az együttműködési megállapodás aláírására.

Felelős: Polgármester

Határidő: azonnal